มีคนบุกเข้าบ้านผม อาจจะเป็นเฮกเตอร์ โมย่า
กลอรี่ เดย์ส เธอตายแล้ว
ผมไม่ใช่ฆาตกร ผมไม่ได้ทํา
ระหว่างรัฐกับจูเลียน ลาคอสส์
ฝ่ายอัยการต้องคัดค้านการประกันตัวคดีนี้
ระหว่างนี้จําเลยจะถูกควบคุมตัวต่อไป
- ไม่เป็นไร คุณจะไม่เป็นไร - ปล่อยผมนะ
บอกเดวิดว่าผมไม่อยากให้เขามาเยี่ยมผมแล้ว
- ไม่ จูเลียน... - มิคกี้ รับปากผมสิ
- เกิดอะไรขึ้นกับกลอรี่ เดย์ส - ไม่รู้สิ
เธอแค่บอกว่า ถ้าคุณรู้ว่าเธอยังอยู่แอลเอ ก็จะความแตก
เฮกเตอร์ โมย่าติดคุกตลอดชีวิตในวิกเตอร์วิลล์
งั้นเขาจะยิ่งแค้นคนที่แฉเขา
มีจุดเชื่อมโยงระหว่างกลอรี่ เดย์ส กับเฮกเตอร์ โมย่า เราจะต้องหาให้เจอ
ดูหมอนี่สิ
- เขากําลังตามเธอไป - ใช่
- คําถามที่แท้จริงคือ... - ผู้ชายใส่หมวกนั่นเป็นใคร
ถ้าคุณไม่กิน ฉันจะกินเอง ขอนั่งหน่อย
(โคลส์)
(หกเดือนต่อมา)
ได้แล้วค่ะ นมสด ไม่ใส่น้ําตาล
คุณรู้ดีว่าผมชอบยังไง
รู้ตัวอีกที
คุณก็จะเก็บถุงเท้าไว้ในลิ้นชักห้องนอนฉันแล้ว
ยอมไม่ได้หรอก ว่าไหม
ทําแบบนี้ต่อไป ฉันอาจจะยอมให้คุณ เก็บแปรงสีฟันไว้ในห้องน้ําฉันก็ได้
คืนนี้คุณทําอะไร
ผมรู้ สองคืนติดกัน เป็นเรื่องแน่
แต่ผมจองโต๊ะที่ร้านแซฟฟีส์ไว้ เลยนึกว่า...
น่าสนใจ แต่เอาไว้วันหลังนะ
คืนนี้ฉันต้องไปดื่ม
กับที่ทํางานเหรอ
ไม่
อย่าคิดมากจนหน้าย่นสิ แค่ไปเดตเอง
- เราคุยกันว่าจะไม่จริงจังนะ - โอเค
ฉันต้องไปแล้ว ซัวเรซโทรจิกฉันทั้งเช้าเลย
เมื่อคืนสนุกดีนะ ล็อกประตูตอนออกไปด้วยล่ะ
จัดให้หนักเลยแอนดี้
อยู่แล้ว
ครั้งที่สองในสัปดาห์นี้ ไม่ต้องห่วง ผมไม่ปากโป้งหรอก
เรามีสิทธิ์พิเศษของทนายความกับคนขับรถ
บอกไว้ก่อนนะ คุณฟรีแมนกับฉัน เป็นเพื่อนที่ดีกันเท่านั้น เอ็ดดี้ โอเคนะ
ตามสบายเลยครับ คุณฮอลเลอร์
ผมอยากมีเพื่อนอย่างคุณฟรีแมนบ้างจัง
ฉันมีนัดสืบพยานตอน 9.15 ถ้าไปตอนนี้จะทันก่อนเจอรถติดบนทางหลวง 110
- อรุณสวัสดิ์ - ไงอิซซี่
วันนี้ผมจะตรงไปที่ศาลเลย
ผมทิ้งคําถามพยานไว้บนโต๊ะ
ส่งอีเมลให้คุณแล้วค่ะ
แล้วก็ฝากสําเนาไว้กับเสมียนให้ด้วย ไปรับที่นั่นได้
คุณช่วยชีวิตผมไว้ชัดๆ เลยอิซซี่ ใครต้องการลอร์น่ากันล่ะ
เชื่อเถอะ ฉันนี่แหละต้องการ ฉันยังคลําทางอยู่เลยว่าทุกอย่างทํางานยังไง
ที่จริงนะ ขอถามอะไรหน่อยสิคะ
ถ้าอีกสามเดือนกว่าคดีลาคอสส์จะเริ่ม
ทําไมคุณถึงสืบพยานตอนนี้ล่ะ
ผมพยายามจะถอนคําให้การกับตํารวจครั้งแรก
ถ้าได้ผล ทั้งคดีนี้ก็จะล่ม
และเราอาจจะไม่ต้องขึ้นศาลเลย
ว่าแต่คุณอยู่ไหน ไม่อยู่ที่ออฟฟิศเหรอ
แค่... ต้องมาทําธุระค่ะ
ที่จริงฉันต้องไปแล้ว แต่เดี๋ยวจะเข้าไป
เดวิดคะ
ครับ มีอะไรให้ช่วยไหม
ฉันอิซซี่ จากสํานักกฎหมายของมิคกี้ ฮอลเลอร์
- จูเลียนเป็นอะไรเหรอ - ไม่ค่ะ จูเลียนสบายดี
คือ... ที่จริงแล้วฉันมาเพราะเรื่องนั้น
ผมไม่เข้าใจ
ฉันรู้ว่าปกติคุณคุยกับลอร์น่า
วันนี้เธอไม่อยู่ที่ออฟฟิศ
เราทั้งคู่คิดว่าฉันควรแวะมา
ดูว่าเช้านี้คุณอยากไปศาลไหม
ผม...
ผมไปไม่ได้
จูเลี่ยนพูดชัดเจนแล้วว่าเขาไม่อยากเจอผม
ผมไปเยี่ยมเขาที่คุก แต่เขาไม่ออกมาหาด้วยซ้ํา
ฟังนะ เราไม่ได้รู้จักกันดี งั้นขอโทษนะคะ
ฉันอาจจะล้ําเส้นไป แต่ฉันมั่นใจว่า จูเลียนอยากเจอคุณ
ตอนนี้เขาแค่กําลังสับสน
ฉันคิดว่าเขาละอายใจในที่ที่เขาอยู่ตอนนี้
หรือสภาพของเขา
ลอร์น่ากับฉันคิดว่าคุณต้องไปศาล
ผมคิดถึงเขา
เหลือเกิน
ฉันไปส่งคุณที่ศาลได้นะถ้าต้องการ
มันไม่ใช่รถลินคอล์น แต่ก็...
ได้
ผมต้องไปเปลี่ยนเสื้อผ้าก่อน
เข้ามาก่อนไหมล่ะ
ได้ค่ะ
ตื่นเต้นวันสุดท้ายล่ะสิ
วันสุดท้าย วันที่ยากที่สุด หวังว่าฉันจะจําทุกอย่างได้นะ
ผมเห็นคุณทําสมาธิหายใจเข้าลึกๆ
โยคีของผมบอกว่าสิ่งสําคัญคือต้องสงบจิตใจ
โอเค
พอสอบเสร็จแล้วไปหาอะไรดื่มกันดีไหม
เป็นปลื้มนะ แต่ฉันแต่งงานแล้ว
เขาโชคดีนะ
- ออกเดตในแอลเอมันห่วยสุดๆ - ใช่
คุณมีน้องสาวฮอตๆ ไหม
ฉันจะสูดหายใจทําสมาธิต่อละ
หวังว่าผมไม่ต้องมาทําแบบนี้อีกแล้วนะ
ฉันด้วย คุณเคยสอบมาแล้วรึยัง
สี่ครั้งแล้ว หวังว่าครั้งที่ห้าจะผ่านซะที
บางทีก็คิดว่าไม่น่าเรียนกฎหมายออนไลน์เลย
อ่อ ฉันแน่ใจว่าการเรียนคงจะ
เข้มข้นมาก
นี่ คุณเรียนกฎหมายที่ไหนเหรอ
ฮาร์วาร์ด
(ฐานข้อมูลทะเบียนรถ)
(ซันนี่)
ฉันคุยกับนายบ่อยกว่าคุยกับแม่ตัวเองอีก
ฉันแค่อยากถามว่านาย...
เออ มีอยู่ ซีวิคสีเขียว
ไม่รู้ว่ากระจกติดฟิล์มรึเปล่า
- ฮะ เมื่อไหร่ - เข้ามาเมื่อวันศุกร์ที่แล้ว
แล้วนายไม่โทรหาฉันเหรอ นี่ไม่ใช่เกมนะซันนี่
เออ ไม่ต้องบอกก็รู้
ใช่ว่าฉันได้ค่าจ้างจากนายซะเมื่อไหร่
บอกแล้วไงว่านายจะได้เงินเมื่อเจอรถที่ใช่
คันนี้มาจากไหน
เจอรถถูกทิ้งไว้ในลานจอดรถ ถอดชิ้นส่วนซะเกลี้ยงเลย
อ่านเลขตัวถังได้ไหม
เออได้ รอฉันทําเล็บเสร็จก่อนสิวะ ฉันเพิ่งบอกว่าไง
มันโดนถอดซะเกลี้ยง
แถมขูดเลขตัวถังออกด้วย
มีเครื่องหมายอื่นที่จะระบุตัวรถได้ไหม
จะไปรู้เหรอวะ อยากดูนัก
ก็ย้ายตูดนายมาที่ดูอาร์เต แล้วเอาเงินมาให้ฉันด้วย
ได้เรื่องแล้วไง
(แผนพิพากษา)
(คุกประจําเขต)
- คุณเป็นไงบ้าง - ผมขอไม่พูดดีกว่า
จูเลียน
คุณสัญญาว่าจะไม่ให้เดวิดมา แต่ฉันเปล่า
ห้ามโดนตัวกัน
- ไม่เอาน่า - ไม่เป็นไร
ไม่เป็นไร
- ขอบใจนะ - ไม่เป็นไรค่ะ
อ้อ ลอร์น่าอยากให้ฉันเตือนคุณ
ผู้พิพากษาเทอร์เนอร์เคยเป็นอัยการรัฐ ถือว่าดีไหม
ผมยังไม่รู้ วันนี้เราคงจะได้รู้กัน
ยังไงคะ
คําร้องขอระงับมันเสี่ยงสูง
ผู้พิพากษาส่วนใหญ่ ยอมให้ตํารวจรอดตัวไปได้ง่ายๆ
หวังว่าคนนี้ยังเห็นใจมวยรองอยู่
กรุณายืนขึ้น
ขอบใจนะ
เชิญนั่งได้
เรามาที่นี่เพื่อฟังคําร้อง ขอระงับคําให้การของจําเลย
คุณฮอลเลอร์ คุณเป็นคนยื่นคําร้อง มาฟังกันว่ามีมูลไหม
ขอบคุณครับท่าน ฝ่ายจําเลยเรียก ตํารวจสืบสวนมาร์ค วิตเทนขึ้นให้การครับ
- อรุณสวัสดิ์ครับคุณสายสืบ - คุณทนาย
ถ้าไม่ว่าอะไร ผมขอเริ่มด้วย ตอนที่คุณพาลูกความผมไปที่สถานีตํารวจ
ถามหน่อยครับ ทําไมคุณไม่อ่าน สิทธิ์ของผู้ต้องสงสัยให้เขาในตอนนั้น
ตอนนั้นเขายังไม่ใช่ผู้ต้องสงสัย
- ไม่เหรอ - ไม่
ที่จริงแล้วเขามาเองด้วยความสมัครใจ
แต่ถ้าคุณลาคอสส์ไม่ใช่ผู้ต้องสงสัย
คุณพาเขามาสอบปากคําทําไมล่ะครับ
ก่อนอื่น มันไม่ใช่การสอบปากคํา มันเป็นการให้การ
ใครก็ตามที่มีข้อมูลที่เกี่ยวข้อง จะถูกนําตัวมาให้การได้
โอเค แต่อะไรทําให้คุณเชื่อ
ว่าคุณลาคอสส์มีข้อมูลที่เกี่ยวข้องล่ะครับ
เพื่อนบ้านในที่เกิดเหตุบอกว่า มีชายคนนึงไปหาผู้ตาย
เราตรวจสอบภาพจากกล้องวงจรปิดที่ล็อบบี้
และเห็นคุณลาคอสส์เข้าและออกจากตึก
เข้าใจละ แต่คุณก็ยังไม่ถือว่าเขาเป็นผู้ต้องสงสัย
ตอนที่คุณสอบปากคําเขา
ขอค้านครับ ถามและตอบแล้ว
ขอโทษครับท่าน คําตอบมันดูไม่ครบถ้วน
ไม่รับคําค้าน คุณฟอร์ไซธ์
เชิญพยานตอบได้
ย้ําอีกครั้ง มันไม่ใช่การสอบปากคํา
คุณลาคอสส์เป็นบุคคลที่เราสนใจ
ในตอนแรกเราไม่มีเหตุผลให้เชื่อว่า เขาเป็นฆาตกร
เขาเข้ามาคุยด้วย
มาคุยด้วย
เลยแปลว่าคุณไม่ต้องอ่านสิทธิ์ให้เขาฟังเหรอครับ
ท่านครับ โต้แย้งครับ
ถอนคําพูดครับ เอาละคุณสายสืบ
ผมมีคําถามนิดหน่อยเรื่องที่พวกคุณคุยกัน
มาดูด้วยกันนะครับ
แอนเดรีย ผมอยากให้คุณเคลียร์ปฏิทินทันที
อรุณสวัสดิ์เช่นกันค่ะ อดัม
คิม วอชิงตันเป็นคนทําคดีเชลบี้ แต่เธอเพิ่งเจ็บท้องคลอด
เธอปลอดภัยไหมคะ
ทุกคนปลอดภัยดี แต่คดีนี้หายนะแล้ว
อดีตสว.ถูกฆ่าโดยผู้ช่วยที่เขามีอะไรด้วย
- สื่อกําลังเกาะข่าวกันใหญ่ - และคุณก็เสียหัวหน้าอัยการไป
เปล่า ผมเพิ่งได้คนใหม่มา
ฝ่ายจําเลยมีทีมประชาสัมพันธ์ฝีมือฉกาจ
พวกเขาจะได้นําหน้าไปก่อนถ้าเราต้องเลื่อน...
เราจะไม่เลื่อนอะไรทั้งนั้น
ดี เลื่อนทุกอย่างที่เลื่อนได้ ผมต้องการให้คุณทําคดีนี้วันนี้
วางใจได้ค่ะ
อ้อ แอนเดรีย ขอบใจนะ นึกแล้วว่าผมไว้ใจคุณได้
ทางนี้ครับ คุณลาคอสส์
เชิญ ทําตัวตามสบายนะ
คุณจับแขนลูกความของผมทําไมครับ
ผมแค่พาเขาไปนั่งเฉยๆ
แล้วมีเหตุผลไหมที่คุณเลือกที่นั่งตรงนั้น
ไม่ครับ
ไม่เหรอ ไม่ใช่เพราะว่าคุณวางแผน จะทําให้เขาสารภาพ
และอยากให้เขาหันหน้าเข้าหากล้อง ที่ซ่อนไว้เหรอ
ไม่ครับ
ขอโทษนะครับ คุณกําลังบอกศาลว่า คุณไม่ได้ตั้งใจ
พาลูกความของผมไปที่นั่ง เพื่อให้กล้องที่ซ่อนไว้ถ่ายภาพเขาเต็มๆ
กล้องที่คุณรู้ว่าอยู่ในห้องนั้นเหรอ
ผมแค่ทําตามนโยบายของแผนก
มันเป็นขั้นตอนมาตรฐาน ที่คนให้การต้องหันหน้าเข้าหากล้อง
แต่คุณยืนกรานตามคําให้การของคุณว่า คุณลาคอสส์ยังไม่ใช่ผู้ต้องสงสัย
ดังนั้นจึงไม่จําเป็นต้องอ่านสิทธิ์ของเขาใช่ไหม
ขอค้านครับ ถามและตอบไปแล้ว
ไม่รับคําค้านอีกครั้ง เชิญพยานตอบได้
ไม่ คือว่าก็ใช่ ผมยืนกรานตามคําให้การนั้น
ถึงจุดนี้ จําเลยไปสถานีตํารวจเพียงเพื่อให้การ
ซึ่งแปลว่าไม่จําเป็นต้องทําตามรัฐธรรมนูญ
และอ่านสิทธิ์ของเขา
ได้ครับ งั้นไปข้างหน้าหน่อย
ผมจะไปเอากาแฟก่อน อยากได้อะไรไหม น้ําอัดลมเป็นไง
น้ําเปล่าก็ดีครับ
เข้าท่า
ตอนนี้คุณทิ้งลูกความของผมไว้คนเดียว ในห้องสอบสวนใช่ไหม
ห้องสัมภาษณ์ ใช่
ขอถามหน่อยคุณสายสืบ จะเกิดอะไรขึ้น
ถ้าเขาต้องเข้าห้องน้ําขึ้นมา
เขาไม่เคยขอเข้าห้องน้ําเลย
ถ้าจําเป็นต้องเข้า เขาออกจากห้องได้ไหม หรือประตูล็อกอยู่
คุณสายสืบ ประตูล็อกอยู่รึเปล่าครับ คําถามง่ายๆ ว่าใช่หรือไม่ใช่
เป็นนโยบายของแผนกที่ต้องคุ้มกันห้องสัมภาษณ์
เพื่อป้องกันพลเรือน ไม่ให้เดินเตร็ดเตร่ในสถานีตํารวจลําพัง
งั้นใช่สินะ
ใช่ ประตูล็อกอยู่
ลูกความของผมไม่ใช่ผู้ต้องสงสัย เขาไม่ได้ถูกจับกุม
แต่เขาถูกขังอยู่ในห้องนี้ และถูกจับตาดูอยู่ตลอดเวลา
- ขอค้านครับ ยั่วยุพยาน - ไม่รับค้าน
มันไม่ใช่การจับตาดู
เป็นนโยบายมาตรฐานของ...
แผนก
ครับ ได้ เราเข้าใจครับคุณสายสืบ
ไปเรื่องอื่นต่อ
มันถูกต้องตามกฎหมาย ผมทําแค่วางระบบ...
- แค่นั้น - ครับ
นักสืบวิตเทน ทําไมคุณถอดแจ็กเก็ตออกล่ะครับ
- ผมร้อน - ที่โรงพักติดแอร์ไม่ใช่เหรอ
ผมจําไม่ได้ว่าแอร์เปิดอยู่รึเปล่า
ที่จริงแล้ว ห้องสอบสวนเรียกว่า "เตาอบ"
เพราะเอาไว้ทําให้ผู้ต้องสงสัยเหงื่อแตก จนยอมรับสารภาพไม่ใช่เหรอ
ผมไม่เคยได้ยินคํานั้นมาก่อน
จริงเหรอ
ระวังไว้นะคุณสายสืบ
ถ้าคุณไม่เคยได้ยินคํานั้น แปลว่าคุณเพิ่งทํางานวันแรก
หรือคุณก็ไม่ได้ใส่ใจ
วันนี้เราอาจจะไม่มีคณะลูกขุน แต่คุณกล่าวคําปฏิญาณไปแล้ว
ผม...
แน่นอนครับท่าน
ถามต่อได้ คุณฮอลเลอร์
ขอบคุณครับท่าน
งั้นกลับมาคุยกัน เรื่องความสัมพันธ์ของคุณกับผู้ตาย
นักสืบครับ ตอนนี้เราเห็นว่า คุณยืนอยู่เหนือลูกความผม
เพราะคุณพยายามข่มขู่เขารึเปล่า
ไม่ครับ เพราะผมแค่อยากยืน
ตอนนั้นเรานั่งกันมาสักพักแล้ว
การยืนค้ําหัวลูกความของผม ไม่ใช่การพยายามข่มขู่เขาเหรอ
คุณรู้จักกับเธอได้ยังไง
- ตอนนี้ล่ะ คุณพยายามข่มขู่เขารึเปล่า - ไม่
อาวุธของคุณอยู่ตรงหน้าเขา เห็นกุญแจมือเต็มตา
ไม่ใช่ว่าพยายามจะข่มขู่ลูกความของผมเหรอครับ
คิดให้ดีๆ นะ คุณฟอร์ไซธ์
คุณสายสืบครับ
ไม่
มันไม่ใช่ความพยายามจะข่มขู่ลูกความของคุณ
ไม่มีคําถามเพิ่มเติมแล้วครับท่าน
ไม่มีคําถามครับท่าน
ได้ เชิญพยานลงไปได้
คุณคิดว่าไง
ผมว่าเรามีโอกาสนะ
ผมเดาว่าเธอจะรับไว้พิจารณา
แล้วออกคําตัดสินพรุ่งนี้
- โอเค - ฉันพร้อมจะตัดสินแล้ว
คุณฮอลเลอร์แย้งได้มีเหตุผลมาก
และฉันคิดว่า หลายอย่างที่คุณพูดน่าสงสัย คุณสายสืบ
แต่ถึงอย่างนั้น ฉันไม่เชื่อ
ว่าการสัมภาษณ์จําเลย
เข้าข่ายการสอบปากคําผู้ถูกควบคุมตัว
ดังนั้นจึงต้องปฏิเสธคําร้อง
ผมขอโทษจูเลียน เรายังมีการพิจารณาคดีอยู่
ไง ให้ตายสิ
เมื่อกี้ผมนึกว่าคุณจะชนะไปซะแล้ว
วันนี้คงโชคไม่ดีน่ะ
ฟังนะ ผมอาจจะช่วยให้ไม่ต้องเหนื่อยใจได้
ผมได้รับอนุญาตให้ยื่นข้อเสนอให้คุณ
ฆ่าคนโดยเจตนา โทษจําคุกนาน บวกข้อหาวางเพลิงด้วย
สิบเอ็ดปี บวกอีกห้า
ถ้ามีความประพฤติดี เขาอาจจะติดแค่สิบปีก็ได้
ผมไม่เอาด้วย
ผมเข้าใจ ตอนนี้คุณรู้สึกแบบนี้
แต่รู้ไว้นะ ผมจะไม่มีข้อเสนออีกแล้ว
ผมคิดว่าคุณไม่เข้าใจนะ
ผมจะเอาไปคุยกับลูกความ แต่เขาไม่รับหรอก
ในใจเขา เขาทนอยู่ในคุกอีกวันไม่ไหวแล้ว
จะสิบปีหรือสองปีก็ไม่สําคัญ
ทางเดียวที่เขาจะรอดไปได้คือ "ไม่ผิด"
ได้ ถ้างั้นก็เจอกันตอนพิจารณาคดี
โย่ฮอลเลอร์
ไงวาล
- ไม่ได้เจอตั้งนาน - ใช่
- มาประกันตัวใครรึไง - ฉันมาเพราะมีของให้นาย
นี่อะไร
นายโดนหมายศาลเรียก มิค
อะไรวะวาล นายรับส่งหมายศาลด้วยเหรอ
คนเราต้องทํามาหากินว่ะ เศรษฐกิจฝืดเคืองน่ะ
แค่ค่าประกันตัวไม่พอกินแล้ว
"คดีระหว่างเฮกเตอร์ โมย่า และอาเธอร์ โรลลินส์" แล้วเกี่ยวอะไรกับฉัน
จะไปรู้เรอะมิค แต่เขาต้องการให้นาย ไปเป็นพยานสัปดาห์หน้า
ใครอยากให้ฉันไปให้การเป็นพยาน
อยู่ในนั้นแหละเพื่อน
- สไล ฟูนาโรเหรอ - อืม
นึกว่าเขาโดนถอนใบอนุญาตแล้วซะอีก เขาติดคุกข้อหาเลี่ยงภาษีไม่ใช่เหรอ
นั่นมันสไล ซีเนียร์ นี่ลูกชายเขา สไล จูเนียร์
สไล จูเนียร์เป็นทนายเหรอ
ฉันไม่ได้เลือกผู้เล่น มิค ฉันแค่มาส่งหมายศาล
ขอโทษที ไว้เจอกัน
เฮ่ๆ วาล รอเดี๋ยว
นี่ ฟังนะ ดีที่รู้ว่า ตอนนี้นายทํางานรับส่งหมายศาลแล้ว
ฉันอยากได้คนช่วยด้านนี้เสมอ
โดยเฉพาะคนที่ฉันไว้ใจ
เอาจริงนะ
เพราะฉันอยากได้งานทําจริงๆ โลกนี้อยู่ยากว่ะ
ได้ๆ แน่นอน
จะช่วยได้ถ้ารู้ว่า
นายส่งหมายศาลของสไลให้ใครอีก
มิคกี้ นายก็รู้ว่าฉันบอกไม่ได้
วาล ไม่เอาน่า เราเป็นเพื่อนร่วมงานกันแล้ว
อ้อ เล่นงี้เลย
เอางี้ สัปดาห์นี้ฉันมีสองสามงาน โทรไปที่ออฟฟิศฉัน เขาจะหาให้เอง
ฟังนะ ฉันบอกอะไรนายไม่ได้ แต่นายน่าจะช่วยฉันได้
ช่วยบอกทางฉันหน่อย
ฉันต้องไปหาเจ้าหน้าที่ป.ป.ส. ชื่อเจมส์ เดมาร์โค
เขาอยู่หน่วยเฉพาะกิจ ชื่อทีมไอซ์ ทีมบังคับคดีค้ายาระหว่างหน่วยงาน
รู้ไหมว่าฉันควรไปที่ไหน
หน่วยเฉพาะกิจอาจจะอยู่ไหนก็ได้
แต่สํานักงานใหญ่ป.ป.ส.อยู่ที่อาลาเมดา เริ่มที่นั่น พวกเขาจะบอกได้ว่าต้องไปไหน
ขอบใจมิค นายมีน้ําใจมาก
อ้อ ฉันยัง... ต้องไปหาผู้หญิงคนนึงด้วย
เคนดัล โรเบิร์ตส์ เธออยู่ที่ฟุลตัน รู้ไหมว่าอยู่ที่ไหน
นั่นเชอร์แมน โอกส์ ทางตะวันตกของโคลด์วอเตอร์
- นึกแล้วว่าชื่อคุ้นๆ ขอบใจนะ - ได้
ฉันจะโทรหาออฟฟิศนายอย่างที่นายบอก ให้เรตราคาเพื่อนและครอบครัวเลย
จัดมาเลย
บอกทีว่าฉันไม่ได้เห็นคุณโดนหมายศาลเรียก ตอนกลางวันแสกๆ
พูดไงได้ล่ะ ปัญหาตามตัวผมเป็นเงา
คุณมันตัวป่วนจริงๆ รู้ตัวไหม
ผมอาจจะพยายามทําให้คุณเดาไม่ถูกก็ได้
ฉันกําลังจะโทรหาคุณพอดี
- เปลี่ยนใจเรื่องมื้อค่ําเหรอ - ไม่ เรื่องงานล้วนๆ
อยู่ดีๆ ฉันก็ได้ทําคดีใหญ่ ฉันเลยต้องทําอย่างอื่นให้เสร็จ
- ยินดีด้วย - ขอบคุณ
แต่ฉันมีคดีความรุนแรงในครอบครัว
ผู้พิพากษาของเราถูกเรียกตัวไป มีเหตุฉุกเฉินในครอบครัว
เราได้เจอผู้พิพากษาฟิชเชอร์แทน รู้อะไรเกี่ยวกับเธอบ้างไหม
ผมเคยลองทําแบบนี้กับแม็กกี้ แต่เธอปิดปากเงียบตลอด
ฉันต้องบอกอีกกี่ครั้งว่าฉันไม่ใช่เมียเก่าของคุณ
มีแต้มต่ออะไร ฉันก็เอาหมด
ฉันจะตอบแทนด้วยซ้ํา
มาเรียน ฟิชเชอร์
- คดีใช้ความรุนแรงในครอบครัวใช่ไหม - ใช่
- จําเลยหน้าตาดีไหม - มันสําคัญตรงไหน
เพราะลูกสาวผมคงเรียก คนอย่างผู้พิพากษาฟิชเชอร์ว่า "มีปัญหา"
เธอชอบผู้ชายหล่อๆ
รู้กันว่าเธออยากรู้
ว่าเหยื่อมีส่วนผิดอะไรไหมในการถูกทําร้าย
ช่วยได้ถ้าคุณอยู่ฝ่ายจําเลย ไม่ค่อยช่วยถ้าอยู่ฝ่ายตรงข้าม
ไม่ใช่สิ่งที่ฉันอยากได้ยินเลย
ไปยื่นข้อเสนอจําเลยได้ไหมล่ะ
ก็แล้วแต่คุณ
แต่ผมไม่อยากเห็นเหยื่อชอกช้ําซ้ําแล้วซ้ําเล่า บนคอกพยาน นึกออกไหม
ได้ค่ะ ขอบคุณ
- ฉันติดหนี้คุณ - ไม่เลย
คุณต้องจองโต๊ะมื้อต่อไป ขอร้านดีๆ นะ
ฉันจะดูมิชลิน ไกด์เลย
มาดเท่มากครับ คุณฮอลเลอร์
เมื่ออยากเท่
ไปไหนต่อครับ
เชอร์แมน โอกส์ ฉันต้องไปหาผู้หญิงเรื่องหมายศาล
- อะไร - ลอร์น่า
ผมอยากรู้ทุกอย่างที่คุณหาได้ เกี่ยวกับซิลเวสเตอร์ ฟูนาโร
สไล ฟูนาโรเหรอ เขาติดคุกอยู่ที่วิกเตอร์วิลล์ ข้อหาเลี่ยงภาษี ใครๆ ก็รู้
ไม่ ไม่ใช่คนพ่อ สไล ฟูนาโร จูเนียร์
- มีจูเนียร์ด้วยเหรอ - ใช่ เห็นว่างั้น
เขายื่นหมายศาลให้ผมที่หน้าศาล ผมต้องรู้ว่าจะเจอกับอะไร
ได้เลย ไม่มีปัญหา มิค ฉันจะจัดการให้เดี๋ยวนี้
ทันทีที่ฉันสอบเนติบัณฑิตบ้าบอนี่เสร็จ
ซึ่งคุณลืมไปสนิทเพราะคุณไม่เคยฟังที่ฉันพูดเลย
ใช่ๆ ผมขอโทษ ลอร์น่า ขอโทษที เป็นไงบ้างล่ะ
ไม่ผ่านแน่นอน
ผลประโยชน์ที่อาจเกิดขึ้น เขตอํานาจศาลเฉพาะเรื่อง
หลักการอีรีคืออะไรวะ
- จะรู้ได้ไง - ลอร์น่า อย่าคิดมาก
เรื่องพวกนั้นส่วนใหญ่ไม่เคยโผล่มา ตอนทํางานคดีอาญาของจริงด้วยซ้ํา
เชื่อผมสิ
แต่มันมีในการสอบเนติฯ นี่
ซึ่งฉันต้องสอบให้ผ่านถึงจะทํางานคดีอาญาได้
คุณทําได้แน่ ผมเชื่อมั่น โอเคนะ
วันนี้วันสุดท้ายแล้วใช่ไหม เพราะที่นี่งานกําลังเดือดเลย
- คําร้องขอระงับคําให้การถูกปฏิเสธ - แหงสิ
ผมนึกว่าจะสําเร็จแล้วเชียว ผมดูออกว่าเธออยากตัดสินเข้าข้างเรา
เธออยาก แต่ทําไม่ได้
- ทําไมล่ะ - ไม่ได้ดูข่าวเมื่อเช้าเหรอ
อัยการประกาศว่าจะลงชิงตําแหน่ง กับผู้พิพากษาเทอร์เนอร์
สหภาพตํารวจสนับสนุนเขาด้วยซ้ํา
ตอนนี้เธอต้องทําทุกวิถีทาง เพื่อไม่ให้ดูว่าเธอใจอ่อน
ฮะ แล้วเพิ่งบอกผมเนี่ยนะ
อ้าว ขอโทษทีค่ะมิค
ฉันจะรีบสอบเนติฯ ด่วนจี๋เลยละกัน
ไม่เห็นสําคัญตรงไหนเลยเนอะ
- ฉันต้องกลับเข้าไปแล้ว อวยพรฉันที - ได้ โชค...
(หนึ่งเอชจีเอฟ)
(หนึ่งเอชจีเอฟเอ)
ว่าไงมิค
ซิสโก้ ทําอะไรอยู่
ฉันกําลังยุ่งอยู่
ฉันว่าฉันตามหารถที่คนใส่หมวกใช้
สะกดรอยตามกลอรี่ เดย์สได้แล้ว
เยี่ยมเลย แต่ฉันอยากให้นายพักงานนั้นไว้ก่อน
เฮกเตอร์ โมย่ายื่นฟ้องเรือนจํา ฉันโดนหมายศาลเรียกไปเป็นพยาน
เฮกเตอร์ โมย่าเหรอ
ตอนแรกเขาเอางูหางกระดิ่งมาใส่บ้านนาย ตอนนี้เขาดันอยากฟังนายให้การเหรอ
ฉันก็ไม่เข้าใจ ถึงอยากให้นายช่วย
มีอีกสองคนที่จะโดนหมายเรียก
ผู้หญิงชื่อเคนดัล โรเบิร์ตส์ อาศัยอยู่ที่ฟุลตัน
และเจ้าหน้าที่ป.ป.ส.ชื่อเจมส์ เดมาร์โค
- แชตส่งชื่อมาหน่อย - จะส่งให้เดี๋ยวนี้
ฉันต้องกลับไปที่แวลลีย์แล้ว
ฉันอยากรู้อะไรก็ได้ที่นายหาเจอก่อนฉันจะไปถึง
ขอบใจนะซิสโก้
(ซิสโก้ เคนดัล โรเบิร์ตส์ เจมส์ เดมาร์โค)
(ทนายความ ซิลเวสเตอร์ ฟูนาโร (310) 152-7539)
อ้อมไปด้านหน้า ฉันจะเข้าด้านหลัง ยิงหัวหมอนั่น
โธ่เว้ย ฉันออกก่อน
ซิลเวสเตอร์ ฟูนาโร จูเนียร์ครับ
สไล จูเนียร์เหรอ นี่มิคกี้ ฮอลเลอร์นะ
คุณฮอลเลอร์
มีอะไรให้ผมช่วยครับ
เป็นสิ่งที่คุณน่าจะทําให้ผมตั้งแต่แรกมากกว่า
คุณน่าจะมีมารยาทแบบมืออาชีพ
โทรหาออฟฟิศผม ขอให้ผมขึ้นให้การ
แทนที่จะยื่นหมายเรียกที่หน้าบันไดศาล
ขอโทษด้วยครับคุณฮอลเลอร์ ผมยังเป็นมือใหม่อยู่
แต่ผมเป็นตัวแทนของคุณเฮกเตอร์ โมย่า
ในการยื่นคําร้องเพื่อถอนคําตัดสินของเขา
คําให้การของคุณจําเป็นอย่างยิ่ง
เพื่อช่วยพิสูจน์การกระทําผิดร้ายแรง ของระบบราชการที่เกี่ยวข้อง
เริ่มจากเจ้าหน้าที่ที่จับกุมลูกความของผม
ไม่เลวๆ พ่อคุณเขียนให้สินะ
ว่าไงนะ
ฟังนะจูเนียร์ ผมไม่รู้จักคุณ
โอเคนะ ผมเคยรู้จักพ่อของคุณ
แต่เขาอยู่ที่วิกเตอร์วิลล์กับเฮกเตอร์ โมย่า ผมเลยคิดว่าพวกเขาเจอกันที่นั่น
ไม่ว่ายังไง ผมกําลังเตรียมทําคดีของตัวเองอยู่
ผมไม่มีเวลาไปเป็นพยาน ในการเหวี่ยงแหหาข้อมูลของคุณหรอก
โอเคนะ เรื่องนี้ไม่เกี่ยวกับผม
นั่นแหละที่คุณเข้าใจผิด คุณฮอลเลอร์
คืองี้ ที่จริงแล้วคุณเป็นคนทําให้ คุณโมย่าถูกจับตั้งแต่แรก
คํากล่าวหาลอยๆ ไม่ทําให้ผมไปเป็นพยานให้คุณได้ สไล
ตรงกันข้ามเลย
เราทั้งคู่รู้ดีว่าลูกความของคุณแลกเปลี่ยนข้อมูล
เพื่อแลกกับอิสรภาพของเธอ
แปลว่าคุณต้องมีส่วนในการเจรจาข้อเสนอนั้น
ถึงจะสมมติว่าพอมีมูลความจริงบ้าง มันก็เป็นความลับ
คุณไปเอาข้อมูลนี้มาจากไหน
เกรงว่าข้อมูลนั้นก็เป็นความลับครับ
ได้รับการปกป้องโดยสิทธิพิเศษ สําหรับทนายความกับลูกความ
ยังไม่ดีพอ
บอกพ่อของคุณซะว่า ถ้าผมไม่รู้ว่าแม่งเกิดอะไรขึ้นกันแน่
คุณจะไม่ได้เห็นผมให้การที่ไหนทั้งนั้น เข้าใจไหม โชคดีละกัน
มิค นี่เพิ่งห้านาทีเอง ฉันเก่งแต่ไม่ได้เทพขนาดนั้น
สไล จูเนียร์รู้
ใครคือสไล จูเนียร์
เขาเป็นทนายที่ออกหมายเรียกฉัน ในคดีเฮกเตอร์ โมย่า
พวกเขารู้แน่นอนว่ากลอรี่ซัดทอดเขา
นายก็กะไว้อย่างนั้นแล้วนี่
ใช่ แต่หมายศาลพวกนี้มีอะไรแปลกๆ
รายชื่อที่ไหนจะมีทั้ง
ผู้หญิงที่ไหนไม่รู้ที่แวลลีย์ เจ้าหน้าที่ป.ป.ส.กับฉันล่ะ
ฉันยังสืบอยู่
ฉันกําลังจะแชตส่งเลขที่บ้าน เคนดัล โรเบิร์ตส์ไปให้นายพอดี
เดี๋ยวนะ
ฟังนี่นะ
ไม่ว่าเคนดัลจะเป็นใคร
เธอเคยอาศัยอยู่ที่เดียวกันกับกลอเรีย เดย์ตัน
เธอกับกลอรี่ เดย์สเคยเป็นเพื่อนร่วมห้องกัน
ทุกอย่างวนกลับมาที่กลอรี่ เดย์ส
ตามเรื่องเจ้าหน้าที่ป.ป.ส.เจมส์ เดมาร์โคไป
วาลบอกว่าเขาอยู่หน่วยเฉพาะกิจสักอย่าง
ฉันจะไปคุยกับเพื่อนร่วมห้องเก่าของกลอเรีย
ได้เรื่องอะไรก็โทรหาฉัน
ได้
หวัดดีค่ะ มีอะไรให้ช่วยคะ
- เคนดัล โรเบิร์ตส์ใช่ไหม - ใช่ ฉันเอง
เรารู้จักกันไหม
ผมว่าไม่นะ ผมชื่อมิคกี้ ฮอลเลอร์ ผมเป็นทนาย
ใช่ นึกแล้วว่าเป็นคุณ
ช่วงนี้ผมออกข่าวบ่อยๆ น่ะครับ
ไม่ค่ะ ขอโทษที ตรงนั้นค่ะ
(มีบริการภาษาสเปน บริษัทกฎหมายของเจ. ไมเคิล ฮอลเลอร์)
ครับ ใช่ ผมเอง
ผมขอถามอะไรหน่อยได้ไหม
มีเรื่องอะไรคะ
กลอเรีย เดย์ตัน
กลอรี่ เดย์ส
ไม่ว่าจะเป็นเรื่องอะไร ฉันไม่ได้คุยกับเธอมาปีกว่าแล้ว
ฉันจะไปเข้างานสายแล้ว ฉันต้อง...
กลอเรียถูกฆ่าตายครับ เคนดัล
ผมอยากให้คุณช่วยเพื่อหาว่าเกิดอะไรขึ้น
เกิดอะไรขึ้นที่ฮาวายเหรอ
ไม่ครับ เกิดที่แอลเอ ผมคิดว่าเธอไม่ได้ไปฮาวายเลย
ค่ะ ฉันนึกแล้วว่าเธอไม่ได้คิดจะออกจริงจัง
ฉันเสียใจที่ได้ยินเรื่องนี้นะ แต่มันไม่เกี่ยวกับฉันเลย
ฉันไม่มีอะไรจะบอกคุณ
น่าเสียดายที่ผมคิดว่ามันเกี่ยวกับคุณ
เชื่อเถอะ ถ้าคุยกับผมจะเป็นผลดีที่สุด
ขอละครับ
ตอนนั้นฉันเป็นคนละคน เข้าใจไหม
โอเคนะ ฉันแค่... ฉันทําอย่างนั้นเพื่อจ่ายค่าเทอม
ตอนนี้ชีวิตฉันไม่เหมือนเดิมแล้ว ฉันอยากให้เป็นอย่างนั้นต่อไป
ขอล่ะค่ะ
คุณโรเบิร์ตส์ครับ คุณต้องคุยกับเราจริงๆ
ถ้าคุณฮอลเลอร์บอกว่า จะเป็นผลดีกับคุณก็ต้องดีครับ
หายใจลึกๆ
คุณสัญญากับฉันว่าคราวนี้สก็อตต์จะหนีไม่พ้นแล้ว
และฉันยังยืนยันตามคําสัญญานั้น
เขาจะต้องได้รับโทษ
ฉันแค่ไม่เข้าใจว่าคุณจะทําข้อตกลงทําไม
เดโบราห์ ข้อตกลงรับสารภาพนี้ จะรับรองว่าสามีเก่าคุณต้องติดคุก
ที่ที่เขาควรอยู่
ไม่อย่างนั้น ถ้าเราเสี่ยงพิจารณาคดี
ผลอาจจะออกมายังไงก็ได้
ทีนี้ ถ้าคุณยินยอม
ฉันอยากไปคุยกับทนายจําเลย
และเสนอให้จําคุกหนึ่งปี
คุมความประพฤติอีกหนึ่งปี และต้องเข้ารับการอบรมจัดการความโกรธ
ฉันรู้ว่ามันไม่ใช่บทลงโทษที่เราต้องการ แต่มันมีความหมาย
ฉันพูดจริงที่บอกว่าฉันจะขึ้นศาล
และฉันจะทําทุกวิถีทางเพื่อให้ชนะ
ถ้าคุณต้องการแบบนั้น
แต่ในสถานการณ์แบบนี้...
ฉันคิดว่าเลือกทางนี้ดีที่สุดแล้ว
โอเค
ฉันเชื่อใจคุณ
เรามีกันสามคนที่ทํางานด้วยกัน
กลอเรีย ฉันกับทริน่า แรฟเฟอร์ตี
เธอใช้ชื่อทริน่า ทริกซ์
เราคอยดูแลกันและกัน
แต่สองคนนั้นรับมือลูกค้าที่อันตรายกว่าเสมอ
อย่างเฮกเตอร์ โมย่าใช่ไหม
ใช่
กลอเรียเป็นเหมือนพี่สาวของฉัน
เธอบอกให้ฉันอยู่ห่างๆ เขาไว้
เขาเป็นคนเอาโคเคนมาให้พวกสาวๆ ตลอด
แต่เธอรู้ว่าฉันไม่ยุ่งกับของพวกนั้น
และรู้ว่า
ฉันอยากถอนตัวจริงๆ
ฉันรักงานตอนนี้มากนะ คุณฮอลเลอร์
ฉันไม่อยากให้ใครรู้เรื่องอดีตของฉัน
ผมก็ไม่อยากให้เป็นแบบนั้น เคนดัล
ผมสัญญาว่าจะทําเต็มที่ เพื่อเก็บเรื่องนี้ไว้เป็นความลับ
โอเคค่ะ
ผมมีคําถามอีกข้อแล้วจะไม่กวนคุณอีก
คุณเคยมีปัญหากับใครในป.ป.ส.บ้างไหม
ไม่ ไม่เคยเลย ฉันไม่เคยถูกจับด้วยซ้ํา
บอกตามตรง ฉันโชคดีนะ ที่ออกมาได้ใสสะอาดขนาดนี้
หวัดดีครับ มีใครอยู่บ้านไหม
ใช่เขาครับ
เคนดัล มีบางอย่างที่ผมอยากให้คุณรู้
ผมได้ชื่อคุณมาตอนที่ผมได้รับหมายศาล
ในคดีที่เฮกเตอร์ โมย่ายื่นฟ้อง
คนที่ให้หมายศาลผมมาที่นี่เพื่อให้หมายเรียกคุณ
- ฉันไม่รู้อะไรเกี่ยวกับโมย่าเลย - คุณมีทนายไหม
- จะไปมีได้ไง - อยากให้ผมเป็นตัวแทนคุณไหม
ผมยินดีเป็นให้โดยไม่คิดค่าใช้จ่าย ผมคลี่คลายทุกอย่างได้
ได้ค่ะ เชิญเลย
ได้
เขาไปแล้ว
ไม่เป็นไร
ฮัลโหล
เดี๋ยว อะไรนะ
พวกเขาบอกเหตุผลรึเปล่า
ได้ โอเค ขอบคุณที่บอกนะ
ฉันรู้ ฉันจะโอนเงินให้ทีหลัง ไม่ต้องห่วง
เป็นอะไรรึเปล่า
วันนี้นักเรียนของฉันทุกคนยกเลิกคลาส พรุ่งนี้อีกครึ่งก็ยกเลิก
ทําไมล่ะ
มีอีกคลาสนึงอยู่ใกล้ๆ
แต่เจ้าของห้องเช่าฉันเป็นเจ้าของตึก
สัญญาเช่าของฉันบอกว่า ผู้เช่าคนอื่นจะเปิดแข่งกับฉันไม่ได้
แล้วพวกเขาจะเปิดคลาสสอนเต้นได้ยังไง
กฎหมายปิดปาก
ฉันยังอยู่ในโหมดสอบเนติบัณฑิตอยู่
แย่ละแอล ฉันไม่ได้ถามเลย เป็นไงบ้าง
มีอะไรแย่ยิ่งกว่าแย่ล่ะ ฉันไม่อยากคิดถึงด้วยซ้ํา
ฟังนะ พรุ่งนี้เอาสัญญาเช่ามา
ถ้าเจ้าของตึกเธอทําผิดเงื่อนไข เราจะจัดการกัน
ตอนนี้ฉันอยากนอนหลับสักปีนึง
- อย่าโดนลินคอล์นของฉัน วาล - นายมันกวนตีน ฮอลเลอร์
ฉันอุตส่าห์มีน้ําใจให้ชื่อนายไป แล้วนายมากันท่าฉันงั้นเหรอ
ฉันมีงานต้องทํา พอทําไม่ได้ ฉันก็ไม่ได้เงิน
เออ ตอนนี้ฉันเป็นทนายให้คุณโรเบิร์ตส์แล้ว
งั้นนายส่งหมายศาลมาให้ฉันแทน แล้วไปวางบิลได้
ได้
ยิ้มสิ
เสร็จงานแล้ว ที่ป.ป.ส.เป็นไงบ้าง
ฉันไม่บอกห่าอะไรนายแล้ว
ฉันโทรไปที่ออฟฟิศนาย มีผู้หญิงบอกว่าไม่รู้เรื่องอะไรด้วย
- จริงเหรอ - ฉันถามดู
ทุกคนบอกว่านายใช้นักสืบสิงห์มอเตอร์ไซค์
รับส่งหมายศาลให้
นายไม่มีงานให้ฉันทําตั้งแต่แรกอยู่แล้วนี่หว่า
พูดไงได้ บางครั้งเราก็ยุ่งไปหน่อย
เออ มายุ่งกับนี่สิวะ บาย
โชคดีนะ
ไปกันเอ็ดดี้
(หนึ่งเอชจีเอฟเอ 46586 แอล 00130 เลขตัวถัง)
(มิคกี้)
เออมิค ตอนนี้ฉันคุยไม่ได้จริงๆ
ไม่ว่านายทําอะไรอยู่ นายต้องหยุดก่อน
ต้องการอะไรอีกล่ะ
ขุดคุ้ยทุกอย่างที่หาได้ เกี่ยวกับโสเภณีชื่อทริน่า แรฟเฟอร์ตี
เธอใช้ชื่อทริน่า ทริกซ์
เธอเป็นใคร
คนที่เคยทํางานกับกลอรี่ เดย์ส แต่ดันไม่อยู่ในรายชื่อที่โดนหมายเรียก
แปลว่า...
- เธอให้ความร่วมมือแล้ว - ใช่เลย
พวกเขาแค่ต้องการให้เคนดัลเป็นพยานยืนยัน เรื่องที่ทริน่าเล่าให้จูเนียร์ฟัง
ฉันอยากรู้ว่าเป็นเรื่องอะไร
ได้ ฉันจัดการเอง
ตามนั้น นายกระซิบทําไม
ช่างเถอะ ราตรีสวัสดิ์
(เรียนเต้น กับแดนเซอร์คนนึงของแบดบันนี่)
โครเชต์ลายดอกมะลิถักให้เก่งยากสุดๆ
แต่มันสวยและเหมาะกับผ้าคลุมไหล่มาก
คุณควรใช้ไหมพรมพิมาคุณภาพสูง
และเริ่มถักพื้นฐานของลายพัฟฟ์ แบบนี้
- อย่างที่เห็น... - ได้ฟาลาเฟลแล้ว ถูกปากแน่นอน
โทษทีทุกคน ผมต้องไปแล้ว พรุ่งนี้จะกลับมา
ผมจะอธิบายวิธีถักทีละขั้น
และอย่าลืมเข้าไปดู ลายใหม่ๆ เจ๋งๆ ที่ร้านผมได้ เจอกัน
เดี๋ยวนะ ทําอะไรเหรอ
อ้อ ผมมีช่องทวิตช์ครับ คนชอบดูผมทํางาน
ถักนิตติ้งเป็นด้วยเหรอ
ถักโครเชต์ต่างหาก มันต่างกันมาก
ยายผมเป็นคนสอน
ถักแล้วปลอดโปร่งดี
โอเค แล้วคนมาดูนายถักเหรอ
ใช่
ผมขายสินค้าเยอะมาก พวกสาวๆ ชอบเป็นพิเศษ
ว้าว นาย... นายมีแต่เรื่องเซอร์ไพรส์จริงๆ เอ็ดดี้
ซิสโก้ ได้เรื่องว่าไง
ฉันเจอทริน่าแล้ว
ไม่ยากเลย เธอมีเว็บไซต์
เธอไม่ค่อยอยากคุยเท่าไหร่
แต่ฉันเกลี้ยกล่อมเธอได้
ตอนนี้นายอยู่ไหน
บ้านเธอ ดาวน์ทาวน์
มาตอนนี้เลยได้ไหม
ฉันกําลังไป
อ้อ แล้วแวะตู้เอทีเอ็มสักหน่อยนะ
กดสักสองสามตู้เลย
เอาละ ไปกันได้เอ็ดดี้
มิคกี้ ฮอลเลอร์ เชิญพบกับทริน่า ทริกซ์
ไงครับ
ผมอยากให้คุณ
บอกทุกอย่างที่คุณรู้
เกี่ยวกับเฮกเตอร์ โมย่าและเจมส์ เดมาร์โค
คุณต้องจ่ายมากกว่าแค่ห้าใบนะ
คุยกันก่อน
ฉันอธิบายไปหมดแล้ว
กับไอ้งั่งที่ใส่รองเท้าจอร์แดนกับสูทของพ่อเขา
แปลว่าต้องมี... ความลับหรืออะไรสักอย่างไม่ใช่เหรอ
หมายถึงสไล จูเนียร์เหรอ
ไม่ คุณเป็นพยานให้พวกเขา ไม่ใช่ลูกความ
ใช้สิทธิพิเศษไม่ได้
อ้อ ผมขอหมายศาลเรียกคุณได้นะถ้าคุณต้องการ
ไม่มีอะไรสนุกกว่าการโดนลากไปขึ้นศาลแล้ว
ไม่กี่ปีก่อน ฉันโดนไอ้เวรคนนึงที่อยู่ป.ป.ส.จับได้
เดมาร์โค
ใช่
เขาเลยยื่นข้อเสนอให้ฉัน
ให้ข้อมูลเกี่ยวกับลูกค้าของฉัน แล้วไม่ต้องเข้าคุก
- ฉันไม่ได้โง่นะ - คุณให้ข้อมูลเขาเรื่องเฮกเตอร์ โมย่า
บ้าเหรอ เท่ากับฆ่าตัวตายชัดๆ
เปล่า ฉันแฉเรื่องไร้สาระจากพวกขี้โม้
เพื่อชดเชยปมด้อยของพวกเขา
แล้วโมย่าอยากให้คุณขึ้นให้การทําไม
ผู้ชายคนนี้ เดมาร์โค
ขู่เพื่อนของฉันคนนึงด้วยเรื่องเดียวกัน
แต่ว่าประวัติของเธอยาวกว่าฉันมาก
เธอไม่มีทางเลือก
กลอรี่ เดย์ส
แต่เดมาร์โคอาฆาตโมย่า
เขาต้องการกําจัดโมย่าออกจากสังคมตลอดกาล
และกลอเรียก็เป็นหนทางของเขา
ใครเอาโคเคนให้คุณ รู้ไหมว่าเขาเป็นใคร
ฉันไม่เคยเห็นเขามาก่อน
เขาบอกว่าเขาชื่อเฮกเตอร์อะไรสักอย่าง
โมย่ามั้ง
เฮกเตอร์ โมย่า
คุณจะ... คุณจะบอกว่าเดมาร์โคใช้ให้กลอเรีย ซัดทอดเฮกเตอร์ โมย่าเหรอ
ยิ่งกว่านั้น เขาเอาปืนให้เธอ ไปซ่อนไว้ในห้องของโมย่า
ให้แน่ใจว่าเขาจะติดคุกตลอดชีวิต
เรื่องทั้งหมดเป็นการจัดฉาก เธอรู้ดีว่าเกิดอะไรขึ้น
(ไม่ระบุผู้โทร)
รับสิ
อือ
ประมาณ 15 นาที
คิดว่าฉันบอกอะไรเขาล่ะ เหมือนที่บอกคุณนั่นแหละ
เขาบอกว่าคุณไม่ใช่ทนายของฉัน
นั่นสไลเหรอ สไลใช่ไหม ขอคุยกับเขาหน่อย
สไล คุณควรจะโทรกลับหาผม จําได้ไหม
ผมจําไม่ได้ว่าตกลงไว้นะ ไม่นี่
สไล ซีเนียร์
เรือนจํากลางต้อนรับคุณดีไหมล่ะ
ผมคงไม่แนะนําหรอก
ขี้ไม่ออกมาห้าวันแล้ว อาจมีเลือดออกตามไรฟัน
สไล นี่มันเรื่องอะไรกัน
ผมไม่ชอบถูกลากไปเจอเรื่องวุ่นของคนอื่น
ไม่ใช่ปัญหาของผม ฮอลเลอร์
- ไม่ใช่ความผิดของผมด้วย - ว่าไงนะ
อีกไม่นานความจริงทุกอย่างจะเปิดเผย
และจะไม่ใช่ผมหรือลูกความของผมหรอก ที่จะลากคุณไปไหน
ฝันดีนะ คุณทนาย
สไล
- พวกเขาเล่นบ้าอะไรอยู่ ทริน่า - ฉันจะไปรู้ได้ไง
พวกเขาจ่ายเงินให้คุณให้การใช่ไหม
- คงจ่ายให้คุณอยู่ที่นี่ด้วย - ไสหัวไปซะ
ออกไปจากบ้านฉัน
ทั้งสองคนเลย
นี่แหละที่กลอรี่พูดถึง ตอนที่เธอบอกว่าความจะแตก
ยังไง
ฉันนึกว่าฉันเป็นทนายความที่ดี
คิดวางแผนเปิดโปงเฮกเตอร์ โมย่าได้
กลายเป็นว่าเป็นความคิดของเดมาร์โคมาตลอด
เขาเป็นคนชักใยทุกอย่าง
นายคิดว่าเขาใช้กลอรี่ เพื่อสาวไปถึงตัวโมย่าเหรอ
ใช่ ซึ่งแปลว่าเขาหลอกใช้ฉัน ฉันโคตรไม่ชอบเลย
อะไร
แต่สไล ซีเนียร์โทรหาทริน่า
เขาถามถึงนายก่อนนายจะคุยกับเขาอีก
เขารู้ได้ยังไงว่านายอยู่ที่นั่น
มีคนตามฉันอยู่
ไม่งั้นก็พวกเขาติดเครื่องติดตามไว้ที่รถนาย
บ้าเอ๊ย
ฉันเอารถไปตรวจให้ ฉันอาจจะระแวงไปเอง
- พรุ่งนี้ก็รู้ - แล้วฉันจะกลับบ้านยังไง
เรียกรถเอา
ทําไม พวกเขารู้อยู่แล้วว่าบ้านฉันอยู่ไหน
คุณฮอลเลอร์ ขอโทษนะครับ ผมว่าซิสโก้พูดถูก คุณต้องรู้
เออ ก็ได้
เกิดอะไรขึ้นกับรถในวิดีโอนั่น หาเจอรึยัง
คิดว่า พวกเขาขูดเลขตัวถังออก
แต่เคล็ดลับที่ไม่ค่อยมีใครรู้ เลขตัวถังน่ะโดนปั๊มไว้ทั่วรถ
อาจจะอยู่ใต้ยางอะไหล่
หรือในกรณีนี้ ที่ด้านหลังเสื้อสูบ
พรุ่งนี้ฉันจะเอาไปตรวจดูว่าเจออะไรบ้าง
ได้
รอเดี๋ยวนะ
เฮ่ เป็นไงบ้าง
แผนของฉันล่ม ฉันเลยตัดสินใจจะแช่น้ําอาบแทน
น้ํายังอุ่นได้ไม่นานหรอกนะ
โอเค
อีก 15 นาทีผมจะไปถึง
สิบนาทีจะดีกว่า
ได้เลย
เอางี้ พวกนายพูดถูก เอารถไป
เจอกันพรุ่งนี้เช้า
หวังว่าเราจะได้เรื่องอะไรบ้าง
นั่นนัดยิ้มเรอะ
ผมไม่บอกหรอก
โอเค
(บริษัทกฎหมายฮอลเลอร์และหุ้นส่วน)
(หนึ่งเอชจีเอฟเอ 46586 แอล 00130 เลขตัวถัง)
(รายงานประวัติยานพาหนะ ปี 2006 ฮอนด้าซีวิค หนึ่งเอชจีเอฟเอ 46586 แอล)
(รายงานรถที่ถูกขโมย)
(รายงานของเจ้าหน้าที่ เจค ฮูลิฮาน)
เจค ฮูลิฮานเหรอ
(เจค ฮูลิฮาน กรมตํารวจแอลเอ)
มิคกี้ ฮอลเลอร์ครับ กรุณาฝากข้อความไว้
โทรกลับหาฉันเดี๋ยวนี้เลย คุณต้องไม่เชื่อแน่
ฉันรู้แล้วว่าผู้ชายใส่หมวกเป็นใคร
(สร้างจากนวนิยายของไมเคิล คอนเนลลี่)
คําบรรยายโดย อรภาริน อ่อนกอ